બીજો કિસ્સો પણ એક એવી ચીની યુવતીનો છે જેણે દસ મીટર એર પિસ્ટલમાં નવો વિક્રમ સ્થાપીને ગોલ્ડ મેડલ મેળવ્યો છે. તેવું નામ ગુઓ વેનજુન. ગોલ્ડ મેડલ જીત્યા પછી લોકોએ તેની કહાણી જાણી તો દંગ થઈ ગયા. વર્ષો પહેલાં ગુઓનાં માતા-પિતાએ છૂટાછેડા લઈ લીધા હતા. તે પિતા સાથે રહેતી હતી. નવ વર્ષ પહેલાં એક દિવસ અચાનક જ તેના પિતા ઘર છોડીને જતા રહ્યા. જતા પહેલાં ગુઓના કોચ હુઆંગ પર એક પત્ર લખતા ગયા હતા કે પોતે બહુ દૂર જઈ રહ્યા છે. ગુઓને તમારી પોતાની દીકરીની જેમ સાચવજો અને તેને પોતાનું શ્રેષ્ઠ હાંસલ કરવામાં મદદ કરજો.